Source: http://handbalplus.ro/category/handbal-international/campionatul-mondial/
Timestamp: 2018-12-16 18:55:06+00:00

Document:
România, după cum deja bine știm toți, a părăsit competiția în optimile de finală, după o înfrângere dramatică cu Cehia, 27-28, meci în care echipa națională a avut mai bine de 10 eliminări de 2 minute. În clasamentul celor mai indisciplinate echipe de la Campionatul Mondial, România e pe locul al 11-lea în clasementul echipelor cu cele mai multe eliminări de 2 minute
1. Camerun – 39
2. Muntenegru – 31
2. Danemarca – 31
2. Rusia – 31
5. Ungaria – 30
5. Angola- 30
6. Brazilia – 28
7. Serbia – 26
7. Spania – 26
7. Paraguay – 26
11. ROMÂNIA – 25
40% dintre eliminările de la Campionatul Mondial româncele le-au văzut împotriva Cehiei.
După evoluțiile foarte bune din faza a grupelor, chiar dacă România a părăsit competiția în optimile de finală, Yulyia Dumanska a rămas în topul celor mai eficiente portărițe pe locul al 3-lea.
1. Kathrine Lunde (NOR) – 42% (90)
1. Katja Kramarczy (GER)- 42% (30 parade)
3. YULIYA DUMANSKA – 40% (39)
4. Cleopatre Darleux (FRA) – 39% (41)
4. Kinga Janurik (HUN) – 39% (27)
6. Kari Grimsbo (NOR) – 38% (43)
6. Saeyound Park (KOR) – 38% (43)
8. Clara Woltering (GER) – 37% (43)
9. Marija Colic (SRB) – 35% (39)
9.Viktoriia Kalina (RUS) – 35% (38)
9. Amandine Leynaud (FRA) – 35% (65)
9. Sandra Toft (DEN) – 35% (68)
Kathrine Lunde a fost inclusă și în echipa ideală a turneului final.
Deși România a părăsit competiția încă din faza optimilor de finală, Cristina Neagu a rămas în prima jumătate a clasamentului. Jucătoarea lui CSM București împarte poziția a 10-a cu încă două jucătoare
1. Nora Mork (NOR) 66 goluri (66%)
2. Lois Abbingh (NED) 58 goluri (58%)
3. Iveta Luzumova (CZE) 47 (64%)
(C) Thuringer
4. Bella Gullden (SWE) – 46 (62%)
5. Kudlacz-Gloc Karolina (POL) – 44 (63%)
5. Stine Oftedal (NOR) – 44 (65%)
7. Sabrina Fiore (PAR) – 43 (69%)
7. Ana Gros (SLO) – 43 (64%)
7. Marketa Jerbakova (CZE) – 43 (43%)
10. Katarina Bulatovic (MNE) – 42 (49%)
10. CRISTINA NEAGU – 42 (58%)
10. Jovanka Radicevic (MNE) – 42 (69%)
Cel mai bun procentaj din primele 50 de poziții îl are Heidi Loke. Veterana Norvegiei a avut un coeficient de 86% reușind să înscrie de 24 de ori.
În categoria jucătoarelor cu procentaj de peste 80 mai sunt Yvette Broch (NED) – 32/82%, Daria Smokhina (RUS) – 32/82%, Kathrine Heidel (DEN) – 27/82% și Ayka Ikehara (JPA) 29/81%.
Sursa foto: Real Federacion Espanola de Balonmano, Thuringer & IHF
Franța a învins în ultimul act al Campionatului Mondial din Germania cu 23 la 21 împotriva Norvegiei. 100.000 de dolari a primit Franța, în timp ce Norvegia a primit 60.000, premiu de la IHF.
Cele mai bune marcatoare ale Franței au fost Pineau și Houtte – 4 goluri, iar scandinavele s-au remarcat prin Nora Mork și Kristiansen – 7.
Ritmul finalei e unul previzibil în startul meciului, cu Norvegia în avantaj de 3 goluri în minutul 13, 7-4, printr-o ghiulea trimisă de Mork. Jucătoarea lui Gyor ratează un minut mai târziu șansa desprinderii irosind o aruncare de 7 metri. Franța recuperează din dezavantaj și în min 20 Camile Ayglon-Saurina egalează la 8 și Niakite o duce pe Franța în avantaj, 10-9.
Franța are avantaj minim la pauză, 10-11.
După revenirea de la vestiare franțuzoaicele se duc în două rânduri la 3 goluri, 13-10 și 15-12.
De când Heidi Loke egalează la 16 în minutul 42 nici una dintre echipe nu acumulează o diferență mai mare de 1 gol. Cea care reușește asta fost Pineau cu aruncare de pe picioare, ca cea care a adus victoria în meciul cu Fleury din deplasare, și Franța are 2 goluri în minutul 58, 22-20.
Kristiansen, cea care a înscris câteva goluri foarte frumoase în partea a doua, apropie Norvegia la doar un gol, însă Lacrabere aduce titlul mondial Franței la următoarea fază.
PODIUMUL CAMPIONATULUI MONDIAL: 1. Franța, 2. Norvegia, 3. Olanda
Olanda a câștigat medalia de bronz a Campionatului Mondial învingând Suedia în finala mică, scor 24-21, după ce a reușit să-și adjudece medalia de argint acum 2 ani, la Mondialul din Danemarca. Batavele au primit ca premiu suma de 40.000 de dolari, potrivit comentatorilor Telekom Sport.
Lois Abbingh a fost cea mai bună marcatoare de la olandeze – 8 goluri, în timp ce Gullden a fost cea mai productiva jucătoare a Suediei – 7 goluri.
Scandinavele încep mai bine, iar în minutul 8 se distanțează la 2 goluri, 4-2. Olanda revine însă și, cu Abbingh în mână, reușește să ia un avans de 5 goluri în minutul 24, 11-6.
Wester, portărița olandeză, se remarca și ea cu o mingea scoasă pe contraatac în fața lui Sand și le dă ocazia colegelor sale să se ducă la 6 lungimi, Olanda fiind ultima marcatoare a primei părți.
Suedezele schimbă în poartă introducând-o pe Iden. O mișcare care se dovedi foarte bună. Și Bella Gullden, după o primă repriză nu prea reușită, pare că se trezește. Semnele îmbucurătoare pentru scandinave nu durează mult pentru Olanda se duce încă o dată la 7 goluri în față, 16-9, iar în continuare Abbingh ne amintește de meciurile din Ligă pentru Baia Mare.
Gullden e și ea în formă bună și marchează golul de 12 la 16, determinând-o pe Thomsen, antrenoare ei de la CSM București, să ceară primul timp de odihnă în minutul 40.
Iden, cum am zis și mai sus, prinde o zi excelentă în poarta Suediei, iar scandinavele preiau conducerea prin Sand în minutul 47, 18-17, și Thomsen cere al doilea timp de odihnă cu mai bine de 10 minute înainte de final.
Finalul tensionat al meciului o prinde pe Broch la vestiare pentru că olandeza primește cartonaș și Gullden o desprinde pe Suedia la 2 goluri printr-o aruncare de la 7 metri, ce ne amintește de eficiența ei de la linia de pedeapsă din Final Ligii Campionilor din 2016 când CSM a cucerit trofeul suprem, 18-16, al 9-lea gol consecutiv al suedezelor.
Abbingh restabilește egalitatea la 18 în minutul 53. Spectatorii din Hamburg au un final de meci foarte tensionat. Siegell, antrenorul Suediei, conservă time-out-urile pentru ultimele minute. Le ia pe ambele – în care mai mult Gullden vorbește – însă e degeaba. Mellegard nu înscrie când Suedia are un gol în minus, iar Polsen o duce pe Olanda la 2 goluri în față, cu un minut înainte de final.
Norvegia şi Franţa se mai întâlnesc o dată pentru a se lupta pentru aur la CM 2017. Cele două echipe şi-au adjudecat locul în finală după ce au dispus, în stiluri proprii, de reprezentativele Olandei şi, respectiv, Suediei, în meciurile eliminatorii.
Olanda-Norvegia 23-32 (10-17)
Norvegiencele şi-au ţinut la distanţă adversarele încă din primele faze ale meciului, reuşind să perforeze poarta apărată de Tess Wester cu un spor fantastic, 6 goluri în 6 minute, ajungând apoi la 17 goluri înainte de mijlocul partidei, cu o medie-maraton de o reuşită la două minute în a doua jumătate.
Laura van der Heijden, Yvette Broch şi Lois Abbingh (pentru care unii dintre noi au făcut o adevărată pasiune) au pus temeliile ofensive olandeze, însă fără braţul lui Nycke Groot şi bombardate de Nora Mork şi Stine Oftedal, tabela a arătat scor final 32 – 23.
Suedia-Franța 22-24 (12-11)
În cea de-a doua semifinală a zilei, Suedia a pus la grea încercare coronarele nordicilor: fetele pregătite de tânărul Signell au fost conduse în repetate rânduri cu până la 4 goluri distanţă şi au revenit surprinzător la capătul celor două reprize aproape trase la indigo, cu o minoră diferenţă – Franţa continuă tradiţia şi merge mai departe în finală, reuşind să nu piardă niciodată un meci într-o semifinală de Campionat Mondial.
Bella Gullden a fost şi ea afectată de dispoziţia lui Groot – nu a păcălit-o decât de două ori pe Leynaud, iar Nathalie Hagman, în ciuda golurilor decisive pentru egalare, nu a adus victoria suedezelor.
Allison Pineau poate fi numită omul victoriei, din moment ce a controlat partida, ofensiv şi defensiv, în ultimele 6 minute, cele 6 minute cruciale pentru şansa la finală, iar Dancette a bătut ultimul cui în rezultatul final, 24 – 22 Franţa.
Suedia reuşeşte totuşi o calificare istorică în actele aproape finale ale unui Campionat Mondial, şi urmează pentru fete lupta cu Olanda (şi fosta antrenoare a nordicelor, Helle Thomsen) pentru bronz.
Finalele sunt programate pentru duminică, 17 decembrie, în sala din Hamburg.
Norvegia, Olanda, Suedia și Franța se luptă azi, la Hamburg, pentru un loc în finala de duminică, într-o sala de 11.000 de locuri
18.30 Olanda-Norvegia
Olanda s-a impus previzibil în meciul împotriva Cehiei, 30-26, dar elevele lui Helle Thomsen nu au fost private de senzații tari. Luzumova a egalat la 24 cu vreo 10 minute înainte de final și, având în vedere meciul cu România, existau premisele unei noi reveniri a echipei lui Jan Basny. Cea mai bună marcatoare pentru olandeze a fost Lois Abbingh, cu 14 goluri.
Daneza Helle Thomsen, antrenoarea Olandei, a admis că echipa nu a făcut cel mai bun joc împotriva Cehiei: “Suntem fericiți să fim aici. Nu am jucat cel mai bun handbal până acum, dar e loc de îmbunătățiri. Viteza și portarii pot fi cheile succesului mâine (n.red. – azi)”, a spus Thomsen, potrivit site-ului oficial al competiției.
Norvegia a zdrobit Rusia în “sferturi”, 34-17, cea mai mare diferență a partidei dintre cele două echipe fiind înregistrată și la finalul partidei. Nora Mork a marcat 9 goluri și a fost cea productivă marcatoarea pentru Norvegia.
Hegeirson, tehnicianul Norvegiei, a fost entuziasmat de jocul echipei sale: “Jocul împotriva Rusiei a reprezentat una dintre cele mai bune evoluții pentru echipa noastră, mai ales în apărarea. În atac putem mai bine însă. Acum meciul cu Rusia nu mai înseamnă nimic, trebuie să ne concentrăm pe ce urmează”.
21.45 Suedia-Franța
Suedia a ajuns în premieră în această fază a competiției, în timp ce Franța e pentru a cincea oară într-o semifinală de Campionat Mondial reușind chiar să cucerească trofeul în 2003.
Suedezele au făcut o repriză secundă excelentă, în duelul nordic contra Danmarcăi din “sferturi”, reușind să se impună, 26-23. Jucătoarele lui CSM București, Gullden și Hagaman, au fost cele mai bune marcatoare ale Suediei, cu 5 respectiv 4 reușite. Franța a învins pe Muntenegru, 25-22. Elevele lui Krumbholz s-au desprins la 6 lungimi în finalul partidei și au risipit orice dubiu cu privire la echipa calificată în semifinale, iar jucătoare cu cele mai multe goluri marcate a fost Allison Pieanu – 5 goluri.
Henrik Seagell, antrenorul Suedia, a spus că “presiunea e de partea Franței” și că “are un atac puternic și cea mai bună defensivă din lume”. Krumbholz a ținut să-l contrazică zâmbind: “Șansele la începutul fiecărui meci sunt 50:50”, a spus tehnicianul francez potrivit sursei citate.
Handbal Plus, cu ajutorul pozelor postate pe pagina oficială a Campionatul Mondial din Germania și a încă altor surse, vă prezintă antrenorii Cupei Mondiale.
Ambros Martin – România
Ambros Martin e antrenor al României din 2016 și în paralel o pregătește pe Gyor cu care a câștigat de trei ori Liga Campionilor (2013, 2014, 2017).
Helle Thomsen – Olanda
Antrenoarea daneză antrenează echipa națională a Olandei din 2016, iar din vara asta conduce și pe CSM București.
Thorir Hegeirsson – Norvegia
Islandezul e antrenorul Norvegiei din 2001. De-a lungul acestei perioada, a câștigat două medalii de aur la Campionatele Mondiale (2009 și 2015), trei medalii de aur la Campionatele Europene (2010, 2014 și 2016) și o medalie de aur la Jocurile Olimpice din 2016. Hegeirsson a mai obținut un argint la Mondialul din 2009 și două medalii de bronz la CE din 2012 și la Jocurile Olimpice din 2016.
Henrik Signell – Suedia
Timeout magazine (c)
Antrenorul, în vârstă de 41 ani, a început handbalul ca jucător la Savehof, unde s-a întors în 2005 pentru a parcurge toate etapele de pregătire ca antrenori, iar din 2012 pregătește echipa mare. Antrenorul echipei naționale e din 2016.
Oliver Krumbholz – Franța
Francezul a venit pentru prima dată la cârma echipei mari a Franței din 1983, cu o pauză de 3 ani între 2013 și 2016 când echipa a fost antrenată de Alain Portes.
Per Johansson – Muntenegru
Suedezul a fost adus la echipă cu doar câteva zile înainte de Mondial și a fost ajutat de românaul Adi Vasile. Johansson a pregătit-o și pe CSM București anul trecut, în a doua parte a sezonului, și a calificat echipa în Final Four-ul Ligii Campionilor.
Yevgeni Trefilov – Rusia
Rusia a câștigat de patru ori Cupa Mondială (2001, 2005, 2007 și 2009) sub conducerea lui Trefilov și Jocurile Olimpice din 2016.
Klavs Bruun Jørgensen – Danemarca
Danezul pregătește echipa națională de la începutul lui 2015.
Jan Basny – Cehia
Antrenorul Cehiei e stabilit din 1990 în Franța când a ajuns la Ajaccio, pe care a și preluat-o ca “principal” după ce s-a retras în 2000. Echipa națională o pregătește din 2014, iar în paralel mai e antrenor și la Nantes.
Carlos Viver Arza – Spania
Spaniolul e din 2016 antrenorul echipei naționale când l-a înlocuit pe Jorge Deunas.
Ulrik Kirkely – Japonia
Danezul a fost numit selecționerul niponelor pe 30 iunie 2017. A mai pregătit echipele naționale masculine ale Bahrainului și Arabiei Saudite.
Lee Jae-woo – Coreea de Sud
Ca jucător, a participat la Jocurile Olimpice din 2000, 2004, 2008 și 2012.
Kim Rasmussen – Ungaria
Danezul e antrenorul cu care CSM București a cucerit Liga Campionilor în 2016.
Michael Biegler – Germania
Neamțul a pregătit echipa de handbal a Germaniei din 2016, iar după pauza de anul viitor va prelua echipa masculină Leipzig.
Uros Bregar – Slovenia
Slovenul o mai antrenează pe Krim Ljubljana, echipă pe care CSM București a înfruntat-o în grupele Ligii Campionilor și a învins-o de două ori.
Ljubomir Obradovic – Serbia
Balkan Handball (c)
Din 2017 e antrenorul echipei naționale a Serbiei. Cei mai mulți ani în postura de „principal” i-a petrecut la Porto, în Portugalia, între 2009 și 2015, când a reușit să câștige campionatul de 6 ori. Practic, a fost campion în fiecare an.
Morten Soubak – Angola
Danezul a cucerit titlul mondial, în 2011, cu echipa națională a Brazileiei
Jesper Holmris – China
Danezul a mai antrenat echipa Marii Britanii la Jocurile Olimpice de la Londra din 2012.
Jorge Deunas – Brazilia
Spaniolul a preluat de curând echipa națională a Baziliei. Spaniolul a mai antrenat pregătit echipa națională de handbal a Spaniei între 2007 și 2016, cu care a cucerit argintul de două ori, la CE din 2008 și 2014, și bronzul tot de două ori, la CM din 2011 și la JO din 2012.
Adrian Sturzik -Polonia
sportweafky.wp.pl (c)
Issam Lahiani – Tunisia
zimbo (c)
Ruben Neri Vera – Paraguay
handnews (c)
Serge Claude Mangala – Camerun
Eduardo Peruchena – Argentina
Presupun că mulți fani ai handbalului își plănuiseră deja să plece mai devreme de la muncă azi ca s-o vadă pe Neagu în Germania. Din păcate, mulți dintre ei au văzut-o la aeroport.
18.30 OLANDA-CEHIA
Un meci greu de privit pentru că aici putea să fie România.
Olanda a avut un meci greu contra Japoniei; asiaticele au condus și cu 3 goluri în partea a doua, însă batavele au împins meciul în prelungiri și s-au impus, 26-24, iar Cehia … a bătut România :(. Cronica AICI. Angela Malestein, jucătoarea nemțoaicelor de la Biteigheim, a fost principala marcatoare din meciul trecut – 7 goluri, iar de la cehoaice a marcat cele mai multe goluri Ivete Luzumova, jucătoarea antrenată de Herbert Muller la Thuringer, – 6 goluri.
În echipa Olandei, joacă Lois Abbingh, cea care a evoluat în trecut pentru HCM Baia Mare.
21.45 NORVEGIA-RUSIA
Rio de Janeiro, Brasil 20160819.
Semifinala Rusia-Norvegia
Se întâlnesc primele două favorite ale competiției încă din faza “sferturilor”; Norvegia avea o cotă de 2.20, iar Rusia de 8, la egalitate cu Franța. Cel mai important duel dintre cele două țări, din ultima vreme, s-a consumat la Jocurile Olimpice când Rusia a învins, 38-37, după prelungiri în semifinala competiției și apoi au obținut medalia de aur în finală contra Franței, 22-19.
Nordicele au avut un meci ușor cu Spania pe care l-au câștigat fără emoții, 31-23. Nu același lucru se poate spune despre Rusia. Elevele lui Trefilov au avut nevoie de prelungiri ca să treacă de Coreea de Sud, 36-35. Nora Mork a fost cea mai bună marcatoare norvegiancă în meciul cu Spania – 11 goluri, iar de la rusoaice a fost Polina Vedekhina cu Coreea de Sud – 9 goluri.
Românii o pot vedea și în tricoul lui CSM București pe Amanda Kurtovic (NOR). De la nordice, Camila Herrem a mai jucat în România, la Baia Mare, iar rusoica Managarova a trecut și ea pe la defunctul Oltchim.
Suedia vs. Franța va fi prima semifinală a Campionatului Mondial și se va juca disputa, vineri, la Hamburg.
SUEDIA-DANEMARCA 26-23 (13-11)
Suedia e pentru prima dată în istorie în semifinale.
Danemarca a avut un debut de meci mai bun și s-a desprins chiar la 3 goluri la începutul meciului. Suedezele și-au revenit însă și au terminat prima parte în avantaj, 13-11. Repriza a doua a aparținut în totalitate echipei lui Gullden, avansul maxim fiind de 7 goluri, 22-15.
Cea mai bună marcatoare Suediei a fost Hanna Blomstrand, în timp ce de la Danemarca a fost Mette Tranborg, fiecare cu câte 7 goluri. Bella Gullden a înscris de 5 ori, Hagman de 4, iar Linne Jorgensen o singură dată.
FRANȚA-MUNTENEGRU 25-22 (12-10)
(c) Handnews.fr
Prima repriză a aparținut Franței. Elevele lui Krumbholz au reuști și un avantaj de 4 lungimi, 9-5, intrând cu 12-10. Franțuzoaicele au accelerat pe final și s-au dus la o distanță liniștitoare de 6 goluri, 25-19.
Allison Pineau a fost cea mai prolifică franțuzoaică, cu 5 goluri, iar de partea cealaltă Bulatovic a fost lidera marcatoarelor (9). Gnosiane Niombla, jucătoarea lui CSM București, a înscris de 2 ori.

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM